
Nr. PL.x – 524/2009


AVIZ
asupra proiectului de lege privind transmiterea unor terenuri din domeniul public al statului şi din administrarea Academiei de Ştiinţe Agricole şi Silvice „Gheorghe Ionescu-Siseşti” – Staţiunea de Cercetare – Dezvoltare Agricolă Suceava în domeniul public al municipiului Suceava şi în administrarea Consiliului Local al municipiului Suceava, jud. Suceava
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare cu proiectului de lege privind transmiterea unor terenuri din domeniul public al statului şi din administrarea Academiei de Ştiinţe Agricole şi Silvice „Gheorghe Ionescu-Siseşti” – Staţiunea de Cercetare – Dezvoltare Agricolă Suceava în domeniul public al municipiului Suceava şi în administrarea Consiliului Local al municipiului Suceava, jud. Suceava, trimis cu adresa PL-x  524 din 28 octombrie 2009 şi înregistrat cu nr. 974 din 28 octombrie 2009.


Conform dispoziţiilor art. 75 alin. 1 din Constituţia României, republicată şi ale art. 92 alin. 9, pct. 2 din Regulamentul Camerei Deputaţilor republicat, Camera Deputaţilor este Cameră decizională.

Senatul, în calitate de primă Cameră sesizată a adoptat proiectul de lege în şedinţa din 26 octombrie 2009.


Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 10 noiembrie 2009.


Proiectul de lege are ca  obiect de reglementare transmiterea unor terenuri, în suprafaţă totală de 15.056 ha, din domeniul public al statului şi din administrarea Academiei de Ştiinţe Agricole şi Silvice „Gheorghe Ionescu-Siseşti” – Staţiunea de Cercetare-Dezvoltare Agricolă Suceava. În domeniul public al municipiului Suceava, prin derogare de la prevederile art. 31 alin. 3 din Legea nr. 45/2009, cu modificările ulterioare. 

Membrii Comisiei au examinat proiectul de lege supus avizării, expunerea de motive, avizul favorabil, cu observaţii şi propuneri, al Consiliului Legislativ nr. 860 din 23 iulie 2009 şi punctul de vedere al Guvernului transmis prin adresa nr. 2143 din 25 august 2009, prin care nu se susţine adoptarea propunerii legislative .


În urma dezbaterilor, Comisa juridică de disciplină şi imunităţi a hotărât, cu unanimitate de voturi, avizarea negativă a proiectului de lege având în vedere faptul că un proiect de lege cu acelaşi obiect de reglementare a fost adoptat de către Guvern în şedinţa din 8 iulie 2009, fiind transmis Senatului în vederea dezbaterii şi adoptării.


În raport de obiectul şi conţinutul reglementării, proiectul de lege face parte din categoria legilor organice.

